
VšĮ VILNIAUS STATYBININKŲ RENGIMO CENTRO

KOKYBĖS POLITIKA

	VšĮ Vilniaus statybininkų rengimo centro (toliau – VSRC) kokybės politika atitinka Įstaigos paskirtį ir strateginę kryptį, sudaro pagrindą kokybės tikslams, procesų valdymui ir nuolatiniam veiklos gerinimui.
VSRC siekia teikti kokybišką profesinį mokymą ir bendrąjį ugdymą, ugdyti atsakingus, kompetentingus, kūrybiškus ir tvariai mąstančius žmones, pasirengusius dirbti, mokytis visą gyvenimą ir atsakingai veikti visuomenėje.


ĮSIPAREIGOJAME
teikti kokybiškas mokymo paslaugas, vykdyti taikomus teisės aktų, kokybės vadybos sistemos ir kitus VSRC veiklai taikomus reikalavimus, atsižvelgti į mokinių, jų tėvų, darbdavių ir kitų suinteresuotųjų šalių poreikius bei lūkesčius ir siekti didinti jų pasitenkinimą;
užtikrinti mokymo turinio aktualumą ir ugdomų kompetencijų atitiktį darbo rinkos, technologijų, tvarumo ir šiuolaikinės visuomenės poreikiams;
sudaryti mokiniams sąlygas įgyti kvalifikaciją, bendrąjį išsilavinimą, praktinius įgūdžius ir pasitikėjimą bei pasididžiavimą savo profesiniu keliu;
kurti saugią, pagarbią, įtraukią, kūrybišką ir tvarią mokymosi bei darbo aplinką;
bendradarbiauti su darbdaviais, socialiniais partneriais, tėvais, absolventais ir bendruomene;
sprendimus grįsti duomenimis, grįžtamuoju ryšiu, vidaus auditų rezultatais, rizikų ir galimybių vertinimu;
racionaliai naudoti išteklius, taikyti skaitmeninius sprendimus ir mažinti neigiamą poveikį aplinkai;
vertinti klimato kaitos aktualumą VSRC veiklai, su ja susijusias rizikas ir galimybes bei suinteresuotųjų šalių reikalavimus, prireikus numatyti atitinkamas valdymo priemones;
stiprinti darbuotojų kompetencijas, atsakomybę, etišką elgesį, įsitraukimą ir kokybės kultūrą;
nuolat gerinti VSRC procesus ir kokybės vadybos sistemos veiksmingumą, vertinant pasiektus rezultatus ir įgyvendintų gerinimo veiksmų poveikį.
MŪSŲ VERTYBĖS
	ATVIRUMAS IR SKAIDRUMAS
Veikiame sąžiningai, dalijamės informacija, esame atviri dialogui ir bendradarbiavimui.
	INOVATYVUMAS IR TOBULĖJIMAS
Esame atviri pokyčiams, ieškome pažangių mokymo, skaitmenizacijos ir veiklos gerinimo sprendimų.

	ATSAKOMYBĖ
Atsakome už savo veiklos kokybę, rezultatus, saugią aplinką ir tvarų išteklių naudojimą.
	STIPRI BENDRUOMENĖ
Gerbiame vieni kitus, palaikome mokinį ir darbuotoją, kartu siekiame bendrų tikslų.


Įstaigos vadovybė užtikrina, kad darbuotojai būtų supažindinti su kokybės politika, suprastų jos sąsają su savo darbu ir taikytų ją kasdienėje veikloje. Kokybės politika viešai skelbiama ir prieinama suinteresuotosioms šalims bei periodiškai peržiūrima, atsižvelgiant į VSRC strateginius tikslus, veiklos rezultatus, organizacijos kontekstą ir suinteresuotųjų šalių poreikius bei lūkesčius.

